《闲思十首次代内赠韵 其十》
明代·江源

欲把封书托置邮，恐郎忘却旧同游。年年玉枕曾伤别，处处青同不解忧。

蝉翼好如君薄倖，鲸波堪比妾深愁。相思可奈双鬓雪，更不饶人日上头。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。